**Құдайдың сыныбы**

***«Құдай бізді Иса Мәсіхпен тығыз байланыста болып, игі істер жасау үшін ерекше қылып жаратты. Соларды орындауымыз үшін Құдай бізге алдын ала жағдай туғызды да.»***

***(ефест. 2:10)***

Сіз мектепке барғанды жақсы көрдіңіз бе, жоқ па, білмеймін, бірақ Құдайдың сыныбы бөлек - барлық ауыр жұмысты Ол Өзі жасайды.

Элизабет Эллиот: «Иә, Құдайдың сыныбы бар, және тек сол жерде біз: «1.Құдайдың істері. 2.Құдайдың еркі. 3.Құдайға деген сенім. 4. Құдайдың біздің өмірімізде қатысуы туралы үйрене аламыз. Құдайдың сыныбы - сіз дәл қазір тұрған жеріңіз, Иә, дәл қазір өміріңіздің кез келген кезеңінде болсаңыз да, сіз Құдайдың сыныбының оқушысысыз».

Және бұл сыныпта, құрметті Исаның шәкірті, барлық ауыр жұмысты Құдай істейді. Бірақ сіз былай айта аласыз:

«Мен Құдайдың бірдеңе істеп жатқанын көріп тұрған жоқпын!» немесе «Бұл біраз қорқынышты естіледі! Ол маған ұнамайтын, немесе мен қаламаған нәрсені істесе ше?»

Киелі кітапта былай делінген: “Білмейсің не дауылдың қайдан соғарын,

Не құрсақтағы баланың қалай қалыптасқанын, Сол сияқты ұқпайсың ғаламның барлығын Жаратқан Құдайдың жасаған ғажаптарын.» (Уағыздаушы 11:5). Ефестіктерге 2:7-10 аяттарында бұл жақсы айтылған: «Осылайша Ол бізге Мәсіх Исаның арқасында мейіріммен қарап, болашақ дәуірлерде Өзінің ағыл-тегіл мол рақымын көрсетпек. 8Себебі Құдайдың рақымымен, Мәсіхке деген сенімдерің арқылы құтқарылдыңдар. Бұл — өздеріңнің жетістіктерің емес, Құдайдан келген сый. 9Сондықтан игі істерімнің арқасында құтқарылдым деп ешкім мақтанбасын. 10Құдай бізді Иса Мәсіхпен тығыз байланыста болып, игі істер жасау үшін ерекше қылып жаратты. Соларды орындауымыз үшін Құдай бізге алдын ала жағдай туғызды да.»

Сіз дәл бүгін болуыңыз керек жердесіз. Ол сіздің бойыңызда істегісі келетін жұмысқа «иә» деп айта аласыз ба?